Lo-Renz-O/malagasy-sentence huggingface dataset:
Mpanabe sady mpanoratra, ary azo ambara fa mpandinika fiarahamonina ihany koa aza i clarisse ratsifandrihamanana. Nisongadina tamin ity fandalinana ny tantara noforoniny iray ity, fa ny fihazonana ny maha malagasy ihany no antoky ny fampandrosoana sy ny fahafahana marina ho an ny firenena malagasy.
Araka izany, heverina ho toy ny tena ny firenena. Tahaka ny itiavan’ny olona ny tenany no tokony hitiavany ny fireneny ihany koa. Noho izany na aiza na aiza misy ny olona, dia tokony hahatsiaro sy hiaro ny fireneny mandrakariva izy. Ankoatra izany, i e. D. Andriamalala dia milaza fa adidy masina sady voajanahary tahaka ny fiahiam-bady aman-janaka ny fiarovana ny tanindrazana sy ny firenena 6 ary adidin’ny olom-pirenena tsirairay avy ny miaro ny tanindrazana tsy hibosesehan’ny hafa, ny firaisam-pirenena tsy ho rava 7 .
Manatevina ny angom-pahalalana ananan’ny mpandray ny fampahalalana, na koa manaitra ny tadidy efa tao aminy. Mety ho toe-javatra tsotra fotsiny no resahina nefa koa mety ho hevi-baovao heverina fa tsy fantatry ny mpandray. Ny tena ahitana lahatsoratra mampahalala matetika dia ny gazety, ny rakibolana
Fetran’ny asa hifototra tanteraka amin’ny fanasongadinana ireo olana setrain’ny sekoly, ary amin’ny fanolorana vaha olana mifanandrify amin’izany ny asa. Mety hisy lafin- javatra hafa tsy ho voajery araka izany. 0-10 drafitra nitondrana ny asa mba hamahavahana ny lohahevitra dia hotsinjaraina telo ny famelabelarana ao amin’ny vatan’ny asa ka omena ao amin’ny fizaràna voalohany ny sehatra nanaovana fanadihadiana sy ny tontolo manodidina azy, ary ny akora niasana; ao amin’ny fizaràna faharoa no ilazalazana ireo olana setrain’ny fampianarana eo anivon’ny sekoly fanabeazana fototra ao ambohipo; ao amin’ny fizaràna fahatelo farany no anolorana ireo andram-bahaolana hanarenana ny lesoka.
Mety hanjavona koa ny fombafomba amin’ny alalan’ireto toe-javatra ireto amin’ny alalan’ny tsy fisian’ny mpanao azy intsony. Ohatra toy ny ankamaroan’ny fivavahana nentim-paharazana afrikanina, ny fitanisana sample mandritra ny volan’i masina maria. Izany hoe, noho ny fanarahan’ny sasany antokom-pivavahana kristianina dia lazaina fa manompo sampy izay manatanteraka ny fivavahana nentim-paharazana.
Setra tena variana tamin’ilay kalakely teo iny aho lahy a! Amin’ny firy aloha izao e? Hmmm! Efa amin’ny fito sasany hariva sahady. Mbola aiza anefa iry aleha. Izaho tsy afaka mandeha mafy akory amin’ity haratsian’ny làlana. Tena manja aloha ilay sipa kely teo e! Raha iny angamba no manao miss a! Tonga dial any ho miss de madagascar mihitsy. Tsy azo hisalasalana izany e! Ary tena mifanentana tsara amin’ialahy lesy iny ry setra a! Ilahy mantsy hoy ny olona mba sady bôgôsy ihay sady mba bokony ihany koa! Raha tsy izany ve moa homendry zalaha namana mpiara-mikotrana anarana hoe van dame malagasy! Fa mba aiza ho aiza ao toliary àry izy iny no mipetraka e? Shhh! Izaho koa tena vendrana. Tokony mba nalaina izao ny adiresiny. Kely dia kely ihany aloha ny chance hihaonan’ialahy amin’iny ry setra a! Eny e! Mila manana finoana ihany azan a dia izany aza. Ela ny ela fa lasa mborina tamin’ny endrikana sipa ialahy ry setra a! Efa betsaka ihany izay endrika tovovavy nandalo teo ambony masoko izay fa tena hafa kely mihitsy ity volazara ity ka! Ohatran’ny hoe misy hery manintona ahy ho tia azy avy hatrany! Mba inona re ny antony e? Hmm! Ary tena ratsy be ange izany làlana izany e! Soa ihany aloha fa fiara matanjaka ity nentiko ity fa raha tsy izany tsy afaka amin’izao lalana izao mihitsy. Ndry! Fa ahoana koa ary ity lalana misampana telo ity? Marina raha a a a. Otrany tsy nahatsikaritra an’ity anie aho hatramin’izay e! Nefa efa faninefany nandehanako taty izao. Mba mahagaga izany! Sa ve hoe noho ny andro efa alina dia mandry roa ny masoko? A a a! Aleo aloha rangaha asina fijanonana kely mihitsy a! Ary eritreretina tsara izay lalana tokony ombana amin’ireto lalana ireto. Ary sao dia mba diso lalana kosa ary aho e? Tsy mino an’izany aho ka! Andraso aloha e! Amin’ny folo sasany alina. Ahoana re ity e? Ingahibe misy olana angaha ny fiarakodianao ry tovolahy a? Setra oay! Ary taiza koa no nipoiran’ilay ingahibe ity no toa tsy hitako akory? Ingahibe misy tsy mety angaha ho aho ny fiara no mijanona aty ankahodahoda be aty izato ianao e?
Misy tokoa ny zavatra manahirana ny sain-dratovo ny fitiavany tsy maintsy hampangininy mba hahasambatra ilay olon-tiany. Tsy azony lazaina aminy anefa izany, ka naleony nandainga ary nilaza fa tsy misy na inona na inona tokony hambarany aminy. Vokatr’izany, tsy nahafa-po an-dranivoaly ny valin-teny azony, ka tsy maintsy hitady fanazavana any an-kafa izy. 1.2.2.3. Ny fitsipiky ny fifandraisana
Ny tsy fahalalany ny sokajy ampianariny tsy nisongadina ny fandalinan-kevitra tao amin’ireo sokajy literera roa voalohany a sy famaranana a any amin’ireny sokajy ireny anefa no tokony hisongadina ny fahaiza-mikirakira ny teny. Nandiso fanantenana ihany ny hita tao an-dakilasy. Ny mpampianatra no nibahana ny ampaham-potoana betsaka. Tolotra avokoa ny ankamaroan’ny lesona. Ny fandinihana lahatsoratra moa dia efa nataony an-jorom-bala rahateo. Midika izany fa ny tekinikam-pampianarana mihitsy no tsy manefy ny mpianatra hifanaraka amin’ny sokajy misy azy.
Voajanahary eo amin’ny olombelona ny fitiavana misy eo amin’ny tanora lahy sy vavy, amin’ny androm-pahatanorana. Samy manana ny safidiny sy ny olona tiany ary iriany hiara-dalana aminy hamakivaky ny fiainana ny tsirairay avy amin’izany. Tsy diso anjara tamin’io lafiny io i abel ratsimba satria nifankatia tamina vehivavy iray izy. Raveloarisoa julienne no anarany. Ny fitiavana moa mazàna, rehefa latsa-paka ao anaty dia miafara amin’ny fanambadiana ara-dalàna. Izany hoe, mandalo any amin’ny firaisam-pokontany ary mety ho any am-piangonana ihany koa, arakaraka ny tsirairay sy ny hoenti-manana. Tsy ireo anefa no zava-nisy sy niseho, raha ny fiainam-pitiavan’ny mpanoratra manokana no resahina. Tsy mba nandalo tamin’ireo dinga roa ireo izy. Tsy nampahafantariny sy tsy nolazainy anay mihitsy ny antony tsy nisoratan’izy ireo ary notanany ho tsiamabaratelony. Koa inoanay fa tsara ny manaja ny fanapahan-kevitra sy ny safidi’ny hafa satria ny marina rehetra tsy filaza avokoa
Koa raha hanao lesona momba ny fandrosoana, lesona tafiditra ao amin’ny fandaharam- pianaran’ny kilasy faharoa amin’izao fotoana izao, ohatra, dia azo iaingana ny sary maneho fitafy na taovolo taloha sy ankehitriny. Ireto misy sary azo iaingana miaraka amin’ny takela- panomanan-desona mifandray aminy.
Tononkalo roa amby roapolo izany no ahitana ny lohateny mampisongadina azy mpanoratra. Tsikaritra amin’izany ny hafanam-pon’ny mpanoratra hampiseho sy hampibaribary ny mombamomba azy, ka ampiasany ny mpisolo tena tampisaka ko sy mpisolo tena mahaleo tena izaho na aho toa manilika ny hafa kosa nefa izy, ka tsy iraisany amin’ny hafa ny hevitra ambarany, raha mampiasa ny mpisolo tena mahaleo tena aminay na mpisolo tena tampisaka nay raha tsorina dia atobany ho fantatry ny mpamaky ny fihetseham-po mikoriana ao anatiny. 1.3.2.2. Ny lohateny mampandray anjara ny mpamaky. Azo zaraina ho roa ny lohateny mampandray anjara ny mpamaky, dia ny mpandray anjara voatokana sy ny mpandray anjara mahafaobe. A- ny mpandray anjara voatokana misy ireo asa soratry nampoina miantefa mivantana amin’ireo olona manodidina azy, toy ny olon-tiany, ny ray aman-dreniny misy kosa anefa ireo natokana ho an’ny tanindrazana, andriamanitra; fa ankoatra ireo dia misy fitafany manokan amin’ny tenany ihany, na hery hafa toy ny zavaboary; na koa ny famisavisany ny fahafatesana sy ny fiainan- tsy hita mihitsy. Ho an’ny olon-tiana mibahan-toerana eo amin’ny fiainan’ny mpanoratra ny resa-pitiavana. Ny fitiavana no lehibe indrindra hoy rahateo ny soratra masina. Tsy mahagaga raha tononkalo iraika amby efapolo tao anatin’ny vondrona ambara dia miantefa mivantana tamin’ny olon-tiany avokoa 1- teo ambony farafara v. A 2 2- tsy misy tsiny v. A 3 3- mijaly aho v. A 4 4- nahoana v. A 5 5- lazao azy v. A 6 6- izaho v. A 9 7- indro v. A 11 8- tanisa 1 v. A 13 9- matoria v. A 17 10- iza aho ? V. A 25 11- sento v. A 26
Alalan’ny aody vao afaka nampiasa izany tamin’izay tiany hanaovana azy, ary tsy maintsy tahotra sy fihorohoroana no asetriny amin’izay sendra azy fa tsy ny hampiala voly ny vahoaka velively akory. Ny tena itoviany dia izy ireo samy miainga avy amin’ny finoana ny hery tsy hita izay mifanohitra amin ny finoana azo tsapain- tànana 47. Raha ny varatra sy ny mosavy indray no hamoronana anarana ho mpanao ilay asa dia ahitana fahasamihafany avy hatrany. Ny mpilalao varatra no heno matetika rehefa mikotrokotroka ny andro. Ny mpamosavy kosa no ilazana ny olona mpanao ny famosaviana na ilay fototeny niaingana hoe mosavy izay azo avy amin’ny teny swahili fototry ny bantoue hoe m? Awi cite par beaujard 1998 502 telo no mety azo hanasokajiana ny mosavy ny voalohany dia mety ho vokatry ny fitanana ody mahery na ilay antsoina hoe aody ratsy, ny faharoa kosa dia mety ho avy amin’ny tsy fanajana ny fadifady tamin’ny ody notanana na noho ny tsy fahazakana ody na ilay antsoina hoe zakan’ny ody ny fahatelo farany kosa dia ilay antsoina hoe famosaviana tsara, izay mety hanasitrana na hanafaka ny ratsy sy ny aretina amam-pahoriana maro samihafa amin’ny fikasian’ilay olona manam-pahasoavana manokana amin’izay niharan’ireo tranga-javatra ireo. Raha hazavaina misimisy kokoa dia tafiditra ao amin’ilay antsoina hoe hazary tsara 48 izy amin izay. Araka ireo dia mety hizara roa ny finiavan’ny olona ho tonga ao anatin’ny famosaviana andaniny ireo tsy nahy tamin’ny fotoana nisehoany saingy tsy maintsy nisy hetsika nataon’izy tenany na nataon’ny hafa teo alohan’ny nitrangan’ny toe- javatra; ankilany ireo tena niainga tamin’ny sitra-po mivantana. Ny an’ny mpandatsa- baratra kosa dia faniriana sy fangatahana no niaingany nahazoany hanao izany. Eo koa ny asan’ny mpamosavy izay mety ho hita maso sy tsy maintsy arahina herim-batana handeha amin’ilay toerana hanatanterahany ny asany; ireny no antsoina hoe mpanitsak’alina. Fa ny an’ny mpifehy varatra kosa tsy voatery hihetsika amin’ny
Ny anaphore ny anaphore dia sarin-teny azo avy amin’ny tamberim-boan-teny na tamberin’andian-teny, andohan-pehezan-teny, na andohan’andalana, na adohan’andininy mifenesy 149. Fahita ao amin’ny ankamaroan’ny tononkalon’i irako ammi izy ity. Ao amin’ny antson’ny mandrakizay va lah. 5 , ohatra, no ilazan’ny mpanoratra ny tena fiainana sy ny foto-pitahiana, sady handreseny lahatra ny mpamaky handray an’i kristy. Kristy no avia ekeo ho mpamonjy tomponao, kristy ilay famonjena ananam-piainam-baovao. Tamberim-boan-teny an-dohan’andalana mifanesy no hita eto. Miseho izany noho ny fanantitranteran’ny mpanoratra ny maha mpamonjy tokana azo iantorahana an’i jesoa kristy, sy noho ny faniriany hananan’ny rehetra azy. Ao amin’ny oram-pahanginana va lah. 58 kosa, dia ahitana tamberina andian-teny, andohan’andininy mifanesy. Anabeazany ny mpiara-belona aminy hanokana fotoana iatrehana ny olana, hahafahana misaina sy mieritreritra ny ho avy izany manàna oram-pahanginana hahafahanao misaina manàna oram-pahanginana handefasana eritreritra manàna oram-pahanginana hiatrehana ny olana toraka izany koa no hita ao amin’ny farany va lah. 70 mibosesika ny fihetseham-pon’ny mpanoratra ka nilazany fa misy farany avokoa izay rehetra atao. Mitanisa toe-javatra maromaro, toy ny vavabe sy hambom-po diso toerana, ny vola sy ny harem-bevava nivarotna fanay, sns. Hanefeny ny mpiara-belona aminy hanana toetra mendrika mba hananany ho avy tsara ny tamberin’andian-teny eto 149 s rajaona, ny zavan-kanto vita amin’ny teny, op. Cit, tak. 31.
Misy koa ireo mamerina ny vanin-teny manomboka no sady manova ny renifeo ao amin izany. Maningana ihany izy ireny fa tsy maro akory toy ny hita manaraka eto ambany izay hodinihintsika. Va ngana rehefa atao verindroa izy ity dia vaingavaingana na mivaingavaingana izay azo lazaina fa diso tanteraka. Ny mifanaraka amin ny lalàna dia hoe vaingamba ngana
Fehezan-teny mifamaly rafitra, mitombo vahana, mandravon-kevitra izay mandoko ny fitseran’ny mpiventy ireny ray aman-dreny ireny ka tiany hananan’ny mpihaino. Fa ny laniny farany amin’ny fifamaliana no mampisongadina ny fampieritreretana. Koa sady nampitomboina vahana ny fehezan-teny no nomena endrika fanontaniana. Manaitra sy mandona ny ati-fanahin’ny mpihaino ny filaza eto. Ny fampiasana raha tsy dia mba. Dia manampy ny mpihaino hahazo haingana izay hambara. Mahatonga ny mpihaino tsy ho sahiran-tsaina hitady vahaolana any an-kafa, fa handray ny tolo-kevitry ny mpiventy. Ny fomba filazan-javatra tamin’ity lafin-javatra mampieritreritra ity dia natao hampisaintsaina ny mpihaino manoloana ny fiainana andavanandro fihariana, fiaraha- monina, fitiavana ray aman-dreny koa sarin-teny tsy dia mitaky fanakaran-kevitra no nampiasaina. Toy ny épanode , énumération , antimétabole fomba filaza manaitaitra ny sain’ny mpihaino io hahatsapany ny mety sy ny tsy mety sy hakany fanapahan-kevitra.
Ny sekoly tsy miankina amin’ny fanjakana misy 12 izy ireo ary mifandray amin’ny sekoly ambaratonga voalohany. Manala fahasahiranana ny ray aman-dreny amin’ny fitadiavana sekoly izany, satria tsy voatery hifindra sekoly lavitra azy izany ny zanany ary tsy miova firy ny fanabeazana azony.
Ankoatra izay, dia lafin-javatra telo no azo ambara. Voasariky ny fampianarana nomen’ny namany ny mpianatra. Sivy amby roapolo amin’izay ireo dia nanjohy ny fampianarana na dia tsy nitovy aza ny fomba nanarahany an’izany. Nisy amin’izy ireo no nihaino sy nijery tsara ny mpampianatra. Tao indray ireo nandika izay hitany teny amin’ny solaitrabe. Ny sasany kosa manaraka izay lazain’ny namany mandray fitenenana. Ny mpianatra rehetra ihany koa dia nanaraka ny lamina napetraka.
Tsy nijanona tamin’ny fihirana ny fitiavana teo amin’ny ankohonana, teo amin’ny mpiara-belona, ary tamin’ny fifandraisan’ny olombelona sy andriamanitra fotsiny i haingo, fa niventso koa ny fitiavana ny tanindrazana. Hevi-baventy telo momba izany no taratra any amin’ny asa sorany, dia ireto izany filazalazana momba ny tanindrazana. Ao anatin’izany no anehoany ny hakantony, sy ny fihetsika na ny fihetseham-pony manoloana izany.
Ra vo ro na i ro ny i ny i zy e nto 1 2 3 4 5 6 7 8 9 10 11 12 13 14 mi si di na a mbo ny ma na ra ka a na o 1 2 3 4 5 6 7 8 9 10 11 12 13 14 fa tsy ta nti ny i ntso ny ny ve lo na e to 1 2 3 4 5 6 7 8 9 10 11 12 13 14
Ny harmonie imitative rehefa mitovitovy amin’ny feo tsapa sy re amin’ny zava-boary ny feo nofidin’ny mpanoratra hampiasaina ao anaty lahatsoratra, dia izay no antsoina hoe harmonie imitative. Ohatra rajo mitarika anao hanala adidy aho ry mama a! Tsy mba tsapanao ve ny fahasahiranan’i dadatoa pasy tonga nidodododo nampionona antsika teto e? 196 ny fifandimbiasan’ny renifeo d sy p dia sahala amin’ny maneho mivantana ny fidodododon’ny olona sy ny fipenimpeniny rehefa sendra ny patsa iray tsy omby vava
Ratsy mety hahazo ny omby. Noho izany, io hery ananan’ireo zavamaniry fanaovana fanafody, ka iavahany amin’ny zavamaniry hafa namany io, no mametraka azy ho eo amin’ny an-tanan-tohatra ambony indrindra misy ny zavamaniry. Ankoatra ny zavamaniry atao ody amin’ny fanafanana omby dia manambara ny fahambonian’ny vahona ihany koa ny fambolena azy ho eo an-joro avaratra atsinanan’ny doany. Ankoatra izay hita tamin’ny fomba, ny zavamaniry hafa rehetra, ankoatra ireo voalaza ireo, dia manana ny anjara asa sy anjara toerana azy avy ihany koa araka ny ametrahan’ny olombelona azy. Ao ireo natokana ho sakafo vary, mangahazo , natokana hanaovana fitaovana tsihy, rofia, hazo fanaovana fanaka samihafa. Heverina fa izany anjara asa nanaovan’ny malagasy azy ireo izany no mametra ny anjara toerany avy ihany koa. Ary farany, tahaka ireo ihany koa no venty enti-mamaritra ny tsinjara toerana misy ny zavatra samihafa ao amin’ny fiarahamonina misy azy. Mizara roa izy ireo dia ny ety ambonin’ny tany sy ny eny amin’ny habakabaka. Raha ny eny amin’ny habakabaka, dia ny masoandro sy ny volana no noheverina fa lehibe indrindra, satria izy ireo no mitondra ny fotoana anatanterahana ny fomba fanafanana omby. Raha ny ety ambonin’ny tany indray, dia nomen’ny olombelona lanja manokana ny sasantsasany amin’ny tany ohatra ny toerana misy ny doany sy ny vato eny amin’ny doany ary ny rano hanamboarana ny ody amin’ny vavaka atao amin’ny fanafanana omby, ohatra, dia antsoina manokana ny fanahin’ireo tendrombohitra roa ambin’ny folo, ireo tendrombohitra sasantsasany manodidina, izay heverina fa masina, andriamanitra. Antsoina manokana toy izany ihany koa ny fanahin’ireo tapa-kazo sampy heverina fa manana ny hasiny manokana no sady andriamanitra. Ny fiheverana ny hasin’ireo zavatra ireo, araka izany, no mametraka azy ireo ho ambony kokoa noho ireo zavatra hafa mitovy karazana aminy tany, rano, vato sy iray sokajy aminy zavamaniry toy izay sy toy izay ny amin’ny fanoritsoritana tsirairay ny fiarahamonina misy ireo singa samihafa mandrafitra ny tontolo. Manaraka eto dia hojerena indray ny amin’ny endri-pifandraisana misy amin’izy ireo, ka mahatonga ity tontolo ity ho fiarahamonina iray lehibe ivondronana singa samihafa.
Ny fehezanteny teny maromaro mitambatra izay miatomboka amin’ny sora-baventy ary miafara amin’ny teboka no atao hoe fehezanteny. Samy manana ny fomba fandrafetany ny endri- pehezanteny sy ny rafi-pehezanteny ny tsirairay. Ho an’ny mpanoratra, dia nampiasainy hamoahana ny angolan-kevitra amam-pihetsaham-po ao aminy izy ireny.
Rafidimanantsoa, haingotiana, 2016. Fanadihadiana ny fomba fanomezana haizatra amin’ny fampianarana ny taranja malagasy miainga amin’ny hita ao amin’ny lovako kilasy voalohany. Ens antananarivo mémoire de capen.150p. Raharimalala, 2007. Pédagogie de groupe. Ens antananarivo. Mémoire de capen.120p. Razafimoria, priscillia, 2016. Ny hairaha araka ny ahitana azy ao amin’ny fandaharam-pianarana taranja teny malagasy kilasy faharoa ambaratonga faharoa. Ens antananarivo mémoire de capen.176p. Razafinimanana, hanitrarisoa alice, 2007. Fanadihadiana ny tombana ampiasain’ny kilasy faharoa ao amin’ny ambaratonga faharoa manokana. Ens antananarivo mémoire de capen.122p. Boky
E! Akory zato saha sy ’retsy lemba aman-tanjona fa mirado felam-boa ’zay vangian’izato maso, mamololom-piravoana sady maha-te-hizaha 5 ’njao ny hanina ao anaty, ’njao ny vetsovetsom-po fa manombantombana eo ’rony androm-pisentoana.
Rehefa vita fono tsihy ny faty dia avoaka eo an-tokontany hafatotra amin’ny bao112. Izany rehetra izany dia tanterahina ao anatin’ny kabary mivala a avokoa. Ny fatotra atao faharoa indray dia ilay atao handraiketana azy amin’ny hazo hilanjana. Telo ny fatotra atao amin’izany, ary vahy113 no tady ampiasaina. Vahy mainty no voatokana ho amin’izany, raha ny fomba taloha no jerena. Ankehitriny, efa miova vahy na tady hafa izany noho ny fahasimban’ny ala.
Tamin’ireo zaza dimy zanak’izy mivady dia nisy iray efa nodimandry maty tamin’ny alahady 26 marisa 2006 ny zanany lahy iray. Hoy izy ny fahalasanan’io zanako io, no anisan’ny nametraka akony lehibe teo amin’ny fiainako ; araka ny efa notanisaina tamin’ny fizarana tany aloha.
Halaina ho vady. Ny fifankatiavana misy eo amin’ny andaniny sy ny ankilany no nahatanteraka izany. Amin’i niry-solosoa kosa, ny vady dia olon-tiana navahana tamin’ny maro. Manana ny kilemany sy ny toetra ratsiny izy. Manana toetra miovaova tsy ampoizina , kanefa izany dia resin’ny fitiavana azy. Araka ity tononkalo iray ity lalina
Tsy mihinan-ko velona isika, ry ise! Velon-kihinana, eny ka he ny zavatra heverina ho maimaim-poana tsy maintsy sandaina vao mahatra-potoana. Ny asa antenaina ho tomombana tsara, tsy maintsy lafihina vidin-tsigara ! Toeram-piasana, raha tiana ho anjara , mazàna lafasam-pitia zarazara ! Ny vola, ry ise a ! Io no alaolana ! Taingin-karama fandray isam-bolana. Raha tiana hirindra ny fiaraha-miasa, tsy maintsy tandrana ara-pomba vao lasa ! Raha tiana tsy hisy ny vita anjoanjo , tovano ho lava ny tanan’akanjo !
Tsy tokony hohadinoina ihany koa ny mandinika ny fiarahamonina nipoiran’ny mpanoratra, satria ireny no namolavola sy nanefy azy. Hoy i sainte-beuve raha nilaza izany s arotra ny m its ara avy hatrany olona iray, raha ts y fantatra m arina ny m anodidina azy; arakaraka ny hazo mantsy no ahalalana ny voany. 6. Koa dia ampiasaina ihany koa ny haitsikera ara-piarahamonina.
Samy hita eto avokoa ny oharina sy ny anoharana. Ny ianao izay resahina no oharina, ka ampitoviana amin’ny anjely izay anoharana. Tsy ahitana kian-teny mampitovy ireo andalana roa mandrafitra fehezanteny iray ireo, saingy taratra eto ihany ilay fampitoviana tian’ny mpanoratra haseho. Noho ny fitiavana tafahoatra ilay
Zava-dehibe araka izany amin’i di ny fanandratana ny teny malagasy. Tokony hankaherezina ary hampiana ireo hita fa mitolona ho amin’izany. Izany anefa tsy tokony hitarika any amin’ny tsy firaharahiana ny teny vahiny. Ny tsimbalivaly eo amin’ny teny malagasy sy ny teny vahiny
Ny fotoana anatiny ity karazana fotoana iray ity indray dia mijery ny lafiny fitantarana sy ny zotra narahin’ny mpitantara ao anatin’ny asa soratra. Mijery ihany koa ny faharetan’ny tranga rehetra ao amin’ny tantara. Samy manana ny fomba fandaharany ny fotoana ao amin’ny tantara foronina nosoratany na i e. D. Andriamalala na i auguste rajon na i michel andrianjafy, noho izany dia hoezahina hojerena tsirairay ny amin’izany. 0.7.4. Famaritana ny atao hoe fitiavana.
Tsy ny rainy ihany akory no nahavitany tononkalo, fa ny reniny ihany koa, izay hita ao amin’ny tsy mahavaly fitia tk.23 mama impiry moa aho no efa naniry hiantsa ilay fitiavanao tokana aman-tany, fa tsy ananako ny teny hoenti-manambara izany impiry akory aho no niezaka hamaly ny babena nahalebiazanao ahy, fa tsy an-tanako ny harena azoko nasanda izany fa mbola tam-bohoka aho dia efa notoloranao fitiavana mitafotafo nataonao ampoka safosafo mbamin’ny efa mahatsangy, mbola mahazo anjara tambitamby avy eo imolotrao hatrany! Izay mba kely mba fisainako tovonanao torohevitra hitondrako ny fiainako ny isanandroko aza matoa mahita fahombiazana dia eo ianao mitrotro am-bavaka zaza anefa aho ka tsy mahavaly ireny fa ny vavaka no asandratro hanokatra ny lanitra handrotsahany aminaony fahasoavan’andriamanitra.
Fahaizana mifanakalo hevitra sy mifanitsy amin’ny fotoana ilana izany raha azo antoka fa hirindra sy hilamina ny serasera na ny fifandraisana ka hahomby ny fampitan-kafatra, dia ny fampianarana izany. Hita, araka ireo rehetra ireo, fa zava-dehibe ary antoky ny fahombiazana eo amin’ny fampianarana ny fifandraisana. Mba hahatonga ireo tolo- kevitra ho fanatsarana ny fifandraisana ireo ho azo ampiharina ary hitondra vokatra azo tsapain-tanana, dia tsara raha ampidirina ao amin’ny fandaharam-pianarana taranja malagasy eny amin’ny sekoly tekinika ny momba ny fifandraisana. Toy izao manaraka izao ny mahakasika izany.
Ny sary rehetra ampiasaina dia tokony hisy ifandraisany amin’ny tontolon’ny fampianarana sy fanabeazana. Araka izany, tokony hisy fiantraikany any amin’ny mpianatra ny fampiasana sary ao anaty boky. Izany no antony anaparitahana ny sary manerana ny takila sady mifanakaiky amin’ny lahatsoratra. Tsara marihina ny lohahevitra, ny toerana, ny mpanao ilay sary na ny naka azy, ny andro sy ny fotoana nakana na nanaovana ilay sary, ary ny fanazavana fanampiny, raha toa ka misy. Ireo rehetra ireo dia atao eo ambanin’ilay sary avokoa, satria manampy amin’ny fanazavana azy izany. Mivoatra ankehitriny ny tekinôlôjia momba ny sary sy ny feo. Mivoatra manaraka izany ihany koa ny fomba fifandraisana. I m. Mc luhan, manam- pahaizana momba ny serasera, dia nitarika ny manam-pahaizana momba ny fampianarana mba hampiasa sary, ka hanao ho laharam-pahamehana azy mandritra ny fampianarana. Amin’izany, tsara indrindra raha sary miloko no ampiasaina ho fanazavana fanampiny. Amin’izao vanim-potoana izao mantsy, dia miaina ao anatin’ny tontolo misy sary miloko ny mpianatra gazety, dokam-barotra, sarimihetsika, fahitalavitra na aiza na aiza toerana misy azy, na any an-tsekoly na